[{"text_idx": "#000001", "text": "GitLab parandas kriitilise turvavea ta\u0308hisega CVE-2023-2825, mis on hinnatud maksimaalse kriitilisuse skooriga (10.0/10.0). Turvano\u0303rkus on kriitiline, kuna selle kaudu on vo\u0303imalik saada ligipa\u0308a\u0308s tundlikule infole, sh kasutajakontode andmetele. Viga mo\u0303jutab GitLabi tarkvarade GitLab Community Edition (CE) ja Enterprise Edition (EE) versiooni 16.0.0 (GitLab)."}, {"text_idx": "#000003", "text": "Ettevo\u0303tte soovitab viivitamatult uuendada mo\u0303jutatud tarkvara va\u0308hemalt versioonile 16.0.1, milles on turvano\u0303rkus parandatud."}, {"text_idx": "#000004", "text": "Cisco vo\u0303rguseadmetel tuvastati neli kriitilist turvano\u0303rkust"}, {"text_idx": "#000005", "text": "Cisco kommutaatorites (switch) avastati neli kriitilist turvano\u0303rkust, mis vo\u0303imaldavad ru\u0308ndajatel juuro\u0303igustes kaugka\u0308ivitada pahatahtlikku koodi. Turvano\u0303rkused on hinnatud peaaegu maksimaalse kriitilisuse skooriga (9.8/10) ning neid ta\u0308histatakse CVE-2023-20159, CVE-2023-20160, CVE-2023-20161 ja CVE-2023-20189. Haavatavustele on avalikult ka\u0308ttesaadavad kontseptsiooni to\u0303endused (PoC), mille to\u0303ttu haavatavaid seadmeid ka aktiivselt otsitakse (BP, Cisco)."}, {"text_idx": "#000006", "text": "Cisco so\u0303nul ei parandatud teatud seadmete tarkvara (Small Business Switches 200, 300 ja 500), kuna neil puudub tootjapoolne tugi (ehk tegu on juba aegunud seadmetega). Uuematele turvano\u0303rkustest mo\u0303jutatud seadmetele on turvapaigad olemas. Lisainformatsiooni leiate siit."}, {"text_idx": "#000007", "text": "Zyxel hoiatab kahe kriitilise turvano\u0303rkuse eest"}, {"text_idx": "#000008", "text": "Zyxel hoiatab kliente kahe kriitilise haavatavuse (CVE-2023-33009 ja CVE-2023-33010) eest, mis mo\u0303jutavad mitmeid ettevo\u0303tte pakutavaid tulemu\u0308u\u0308re ja VPN seadmeid. Mo\u0303lemad turvano\u0303rkused on seotud puhvri u\u0308leta\u0308itumisega ja vo\u0303imaldavad haavatavate seadmete to\u0308o\u0308 ha\u0308irimist vo\u0303i koodi kaugka\u0308ivitamist. Turvavigu saab ru\u0308ndaja kasutada autentimata (BP)."}, {"text_idx": "#000009", "text": "Haavatavad on seadmed, mis kasutavad ja\u0308rgnevaid tarkvarasid:"}, {"text_idx": "#000011", "text": "Tootja soovitab mo\u0303jutatud toodete kasutajatel rakendada esimesel vo\u0303imalusel ko\u0303ige uuemad turvauuendused, et va\u0308ltida vo\u0303imalikku ku\u0308berintsidenti (BP)."}, {"text_idx": "#000012", "text": "Apple parandas kolm nullpa\u0308eva turvano\u0303rkust"}, {"text_idx": "#000013", "text": "Apple avalikustas 18. mail turvaparandused erinevatele tarkvaradele (iOS, macOS, tvOS, watchOS ja Safari), mis paikavad kolm nullpa\u0308eva turvano\u0303rkust (CVE-2023-32409, CVE-2023-28204 ja CVE-2023-32373). Haavatavused on seotud WebKit-nimelise komponendiga. Turvano\u0303rkuste abil on ru\u0308ndajal vo\u0303imalik ka\u0308ivitada ohvri seadmes pahatahtlikku koodi vo\u0303i pa\u0308a\u0308seda ligi tundlikele andmetele. Apple\u2019i so\u0303nul on va\u0308hemalt u\u0308hte turvano\u0303rkust u\u0308ritatud kaaktiivselt a\u0308ra kasutada, kuid rohkem detaile ei ole ettevo\u0303te haavatavuste kohta jaganud (BC, SA, Apple).Kes ja mida peaks tegema?"}, {"text_idx": "#000014", "text": "Turvano\u0303rkused on paigatud iOS/iPadOS 16.5, Safari 16.5, tvOS 16.5, watchOS 9.5 ja macOS Ventura 13.4 versioonides."}, {"text_idx": "#000015", "text": "Kui sinu Apple\u2019i nutitelefon, tahvelarvuti, arvuti vo\u0303i muu nutiseade on andnud ma\u0308rku u\u0308lal mainitud versioonide rakendamise vo\u0303imalikkusest, tee seda esimesel vo\u0303imalusel."}, {"text_idx": "#000016", "text": "KeePassi mo\u0303jutava turvavea abil saab varastada paroolihalduri salaso\u0303na"}, {"text_idx": "#000017", "text": "KeePassi tarkvara mo\u0303jutava turvavea (CVE-2023-32784) abil on ru\u0308ndajal vo\u0303imalik teada saada paroolihaldurisse sisenemiseks vajalik salaso\u0303na. Probleem on seotud tarkvara tekstikastiga, kuhu vastav salaso\u0303na sisestatakse. Siiski peab ru\u0308ndajal esmalt olema su\u0308steemile ligipa\u0308a\u0308s, et turvaviga kuritarvitada. Haavatavuse jaoks on avalikult ka\u0308ttesaadav kontseptsiooni to\u0303endus (PoC) ning sellele ei ole hetkel olemas parandust (avalikustatakse suure to\u0303ena\u0308osusega juulis). Haavatavus mo\u0303jutab KeePass 2.X versioone, KeepassXC pole veast mo\u0303jutatud (HNS)."}, {"text_idx": "#000018", "text": "Kuna hetkel turvano\u0303rkusele parandus puudub, soovitame ja\u0308rgida u\u0308ldisi ku\u0308berturvalisuse po\u0303himo\u0303tteid (vt RIA kodulehelt). Kui turvaparandus eeldatavalt juulis avalikustatakse, uuendage KeePassi tarkvara esimesel vo\u0303imalusel."}, {"text_idx": "#000019", "text": "Chrome\u2019i kriitiline turvano\u0303rkus ohustab selle kasutajaid"}, {"text_idx": "#000020", "text": "Google avaldas uue Chrome\u2019i versiooni 113.0.5672.126 Windowsi, macOSi ja Linuxi operatsioonisu\u0308steemidele, millega paigati 12 turvaviga. Parandatud turvano\u0303rkuste seas on u\u0308ks kriitilise ja neli ko\u0303rge mo\u0303juga haavatavust. Kriitiline turvano\u0303rkus on ta\u0308hisega CVE-2023-2721 ja selle kaudu on ru\u0308ndajal teoreetiliselt vo\u0303imalik ka\u0308ivitada pahatahtlikku koodi vo\u0303i mo\u0303jutada su\u0308steemi tavapa\u0308rast to\u0308o\u0308d (SW, Chrome)."}, {"text_idx": "#000021", "text": "Soovitame uuendada veebilehitseja esimesel vo\u0303imalusel. Juhised selleks leiate siit."}, {"text_idx": "#000023", "text": "USA ku\u0308berturvalisuse ja infrastruktuuri turvalisuse agentuur (CISA) hoiatab USA riiklikke asutusi turvano\u0303rkuse eest, mille kaudu on vo\u0303imalik Androidi turvafunktsioonist (ASLR ehk Android address space layout randomizationi) mo\u0308o\u0308da pa\u0308a\u0308seda. Turvafunktsiooni u\u0308lesandeks on ma\u0308a\u0308rata juhuslikult ma\u0308luaadressid, kus peamised rakendused ja OS-i komponendid seadme ma\u0308llu laaditakse. See raskendab ru\u0308ndajatel ma\u0308luga seotud haavatavuste kuritarvitamist ja takistab erinevaid ma\u0308lupo\u0303hised ru\u0308nnakuid ellu viimast (nt puhvri u\u0308leta\u0308itumine) (BP, CISA)."}, {"text_idx": "#000024", "text": "Turvaviga (CVE-2023-21492) mo\u0303jutab Samsungi mobiilseadmeid, mis to\u0308o\u0308tavad operatsioonisu\u0308steemidega Android 11, 12 ja 13, ning selle po\u0303hjuseks on tundliku teabe sisestamine logifailidesse. Seda teavet saavad ko\u0303rgete o\u0303igustega ru\u0308ndajad kasutada ASLR-ist mo\u0308o\u0308dapa\u0308a\u0308semiseks. Kuigi Samsung ei ole o\u0308elnud, et seda turvano\u0303rkust oleks a\u0308ra kasutatud, kuritarvitatakse selliseid turvaauke sageli keeruliste sihitud ru\u0308nnakute korraldamiseks."}, {"text_idx": "#000025", "text": "Kui teie Samsungi nutiseade pakub turvauuendusi, rakendage need esimesel vo\u0303imalusel."}, {"text_idx": "#000026", "text": "Microsoft paikas kaks nullpa\u0308eva turvano\u0303rkust"}, {"text_idx": "#000027", "text": "Microsoft paikas oma toodetes mituku\u0308mmend haavatavust, mille hulgas oli ka kaks nullpa\u0308eva turvano\u0303rkust."}, {"text_idx": "#000028", "text": "Esimene neist ta\u0308hisega CVE-2023-29336 on seotud Win32k draiveriga ning eduka ru\u0308nde korral on ru\u0308ndajal vo\u0303imalik saada selle abil kontroll kogu haavatava su\u0308steemi u\u0308le. Microsoft ei ole avaldanud infot selle kohta, et turvaviga oleks ru\u0308nnetes a\u0308ra kasutatud. Viga mo\u0303jutab Windows 10, Windows Server 2008, 2012 ja 2016 operatsioonisu\u0308steemide kasutajaid."}, {"text_idx": "#000029", "text": "Teine nullpa\u0308eva turvano\u0303rkus ta\u0308hisega CVE-2023-24932 lubab ru\u0308ndajal aga Secure Booti turvalahendusest mo\u0308o\u0308da pa\u0308a\u0308seda. Seda haavatavust vo\u0303ib ru\u0308ndaja a\u0308ra kasutada, et kindlustada kompromiteeritud seadme u\u0308le pu\u0308siv kontroll. CVE-2023-24932 kuritarvitamiseks on vaja ko\u0303rgendatud o\u0303iguseid vo\u0303i fu\u0308u\u0308silist ligipa\u0308a\u0308su haavatavale seadmele. Microsoft on ta\u0308psemalt sellest turvano\u0303rkusest ja parandusmeetmetest kirjutanud siin (SW, DR, Microsoft)."}, {"text_idx": "#000030", "text": "Nimekirja ko\u0303ikidest turvano\u0303rkustest koos mo\u0303jutatud tarkvaradega leiate siit. Haavatavad tarkvarad soovitame uuendada esimesel vo\u0303imalusel."}, {"text_idx": "#000031", "text": "SAP paikas kaks kriitilist turvano\u0303rkust"}, {"text_idx": "#000032", "text": "SAP paikas 18 turvaviga. Nende hulgas oli kaks turvano\u0303rkust, mis on hinnatud kriitiliseks ehk hindega 9/10 vo\u0303i ko\u0303rgemalt. Kriitilised turvavead mo\u0303jutavad SAPi tarkvarasid 3D Visual Enterprise License Manager ja BusinessObjects. Ko\u0303ige kriitilisem turvaviga CVE-2021-44152 vo\u0303imaldab autentimata ru\u0308ndajal muuta a\u0308ra mo\u0303ne teise kasutajakonto parooli. Teine haavatavus ta\u0308hisega CVE-2023-28762 koondab tegelikult mitut turvaviga, mis on seotud volitamata ligipa\u0308a\u0308suga erinevat sorti teabele. CVE-2023-28762 mo\u0303jutab SAPi tarkvara BusinessObjects Intelligence Platform. Turvavigadele on olemas parandus (SW, SAP)."}, {"text_idx": "#000033", "text": "Uuendage mo\u0303jutatud SAPi tarkvarad esimesel vo\u0303imalusel. Lisainfot maikuu turvaparanduste kohta leiate ettevo\u0303tte kodulehelt."}, {"text_idx": "#000034", "text": "Linuxi Netfilteri viga vo\u0303imaldab ru\u0308ndajal saada juuro\u0303igused"}, {"text_idx": "#000035", "text": "Turvano\u0303rkuse CVE-2023-32233 abil on ru\u0308ndajal vo\u0303imalik omandada haavatavas su\u0308steemis juuro\u0303igused ja saada seela\u0308bi ta\u0308ielik kontroll su\u0308steemi u\u0308le. Netfilter on pakettide filtreerimise ja vo\u0303rguaadresside teisendamise (NAT) raamistik, mis on Linuxi kernelisse integreeritud. Haavatavus mo\u0303jutab mitmeid Linuxi kerneli versioone, nende seas ka versiooni 6.3.1. Turvano\u0303rkuse kuritarvitamiseks on ru\u0308ndajal vaja siiski saada esmalt lokaalne ligipa\u0308a\u0308s haavatavale seadmele."}, {"text_idx": "#000036", "text": "Turvano\u0303rkusele on loodud ka kontseptsiooni to\u0303endus (proof-of-concept ehk PoC), mida on hetkel jagatud vaid Linuxi kerneli arendajatega, kuid mis on lubatud 15. mail avalikustada(BC, SA)."}, {"text_idx": "#000037", "text": "Turvaveast mo\u0303jutatud Linuxi kasutajad peaks uuendama tarkvara esimesel vo\u0303imalusel."}, {"text_idx": "#000038", "text": "WordPressi Elementor-nimelise pistikprogrammi turvano\u0303rkus ohustab va\u0308hemalt u\u0308hte miljonit veebilehte"}, {"text_idx": "#000039", "text": "Turvano\u0303rkus CVE-2023-32243 avastati pistikprogrammis Essential Addons for Elementor, mida kasutab va\u0308hemalt u\u0308ks miljon WordPressi veebilehte. Turvavea to\u0303ttu vo\u0303ib ru\u0308ndaja saada haavatavas su\u0308steemis ko\u0303rgendatud o\u0303igused. Turvano\u0303rkus mo\u0303jutab pistikprogrammi versioone 5.4.0 kuni 5.7.1 (BC)."}, {"text_idx": "#000040", "text": "Ko\u0303ik veebilehe haldurid, kes mainitud pistikprogrammi kasutavad, peaksid esimesel vo\u0303imalusel uuendama selle versioonile 5.7.2, kus viga on parandatud."}]